CELEX: 32003R1398
Language: sl
Date: 2003-08-05 00:00:00
Title: Uredba Komisije (ES) št. 1398/2003 z dne 5. avgusta 2003 o spremembi Priloge A k Direktivi Sveta 92/65/EGS za vključitev malega panjskega hrošča (Aethina tumida), pršice Tropilaelaps (Tropilaelaps spp.), Ebole in osepnice opicBesedilo velja za EGP

Pomembno pravno obvestilo

|

32003R1398

Uradni list L 198 , 06/08/2003 str. 0003 - 0006

		Uredba Komisije (ES) št. 1398/2003z dne 5. avgusta 2003o spremembi Priloge A k Direktivi Sveta 92/65/EGS za vključitev malega panjskega hrošča (Aethina tumida), pršice Tropilaelaps (Tropilaelaps spp.), Ebole in osepnice opic(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], kakor je bila nazadnje spremenjena z Uredbo (ES) št. 998/2003 Evropskega parlamenta in Sveta [2], in zlasti prvega odstavka člena 22 Direktive,ob upoštevanju naslednjega:(1) Trgovino s čebelami in njihov uvoz v Skupnost ureja Direktiva 92/65/EGS. Direktiva 92/65/EGS določa nekatera pravila za živali in vrste, dovzetne za bolezni, ki jih je treba obvezno prijaviti, ki so na seznamu v Prilogi A k navedeni direktivi.(2) Mali panjski hrošč (Aethina tumida) je eksotičen škodljivec, ki napada čebele in čmrlje in se je razširil iz Afrike v številne druge tretje države in ustvarja resne probleme v čebelarstvu.(3) Mali panjski hrošč ni na seznamu Mednarodnega urada za kužne bolezni(OIE) in podatki o obsegu okužbe v tretjih državah niso znani.(4) O primerih v Skupnosti ni poročil, vendar mali panjski hrošč ni bolezen, ki jo je treba obvezno prijaviti v Evropski skupnosti po Direktivi 92/65/EGS.(5) Če bi prišel v Skupnost, bi imel mali panjski hrošč pogubne posledice za zdravstveno stanje čebel, čebelarstvo in pridelavo medu.(6) Tropilaelaps (Tropilaelaps spp.) je eksotična parazitska pršica, ki napada čebele, v glavnem jo je najti v jugovzhodni Aziji, ki pa bi ob uvozu v Skupnost lahko imela pogubne posledice za zdravstveno stanje čebel, čebelarstvo in pridelavo medu.(7) Tropilaelaps je bolezen, ki jo je treba obvezno prijaviti po OIE. Vendar ni bolezen, ki jo je treba obvezno prijaviti v Evropski skupnosti po Direktivi 92/65/EGS.(8) Virus Ebole in virus osepnic opic sta sem in tja zabeležena v nekaterih tretjih državah, sprejeti so bili ukrepi Skupnosti proti Eboli in osepnicam opic, ki omejujejo uvoz, ker ti zoonozi lahko vplivata na ali se prenašata prek določenih živali; zato je zaradi preglednosti in jasnosti primerno, da se ti bolezni vključita kot bolezni, ki jih je treba obvezno prijaviti po Direktivi 92/65/EGS.(9) Zato je potrebno, da se doda mali panjski hrošč, Tropilaelaps spp., virus Ebole in osepnice opic na seznam bolezni, ki jih je obvezno treba prijaviti, v Prilogi A k Direktivi 92/65/EGS.(10) Zato je treba Direktivo 92/65/EGS temu primerno spremeniti.(11) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO UREDBO:Člen 1Priloga A k Direktivi 92/65/EGS se spremeni v skladu s Prilogo k tej uredbi.Člen 2Ta uredba začne veljati 20. dan po objavi v Uradnem listu Evropske unije.Ta uredba je v celoti zavezujoča in se neposredno uporablja v vseh državah članicah.V Bruslju, 5. avgusta 2003Za KomisijoDavid ByrneČlan Komisije[1] UL L 268, 14.9.1992, str. 54.[2] UL L 146, 13.6.2003, str. 1.--------------------------------------------------PRILOGAPriloga A k Direktivi 92/65/EGS se nadomesti z naslednjim:"„PRILOGA ABolezni, ki jih je obvezno treba prijaviti v okviru te direktiveBolezen | Rod/družina/vrste, primarno zadevne |Konjska kuga | Equidae |Afriška prašičja kuga | Suidae in Tayassuidae |Aviarna influenca | Aves |Huda gniloba čebelje zalege | Apis |Vranični prisad | Bovidae, Camelidae, Cervidae, Elephantidae, Equidae in Hippopotamidae |Bolezen modrikastega jezika | Antilocapridae, Bavidae, Cervidae, Giraffidae, in Rhinocerotidae |Brucella abortus | Antilocapridae, Bovidae, Camelidae, Cervidae, Giraffidae, Hippopotamidae in Tragulidae |Brucella melitensis | Antilocapridae, Bovidae, Camelidae, Cervidae, Giraffidae, Hippopotamidae in Tragulidae |Brucella ovis | Camelidae, Tragulidae, Cervidae, Giraffidae, Bovidae in Antilocaprida, |Brucella suis | Cervidae, Leporidae, Ovibos moschatus, Suidae in Tayassuidae |Klasična prašičja kuga | Suidae in Tayassuidae |Pljučna kuga govedi | Govedo (vključno z govedom zebu, bivolom, bizonom in jakom) |Ebola | Primati, razen človeka |Slinavka in parkljevka | Artiodactyla in azijski sloni |Infekciozna hematopoetska nekroza | Salmonidae |Vozličasti dermatitis | Bovidae in Giraffidae |Osepnice opic | Rodentia in primati, razen človeka |Mycobacterium bovis | Mammalia, zlasti Antilocapridae, Bovidae, Camelidae, Cervidae, Giraffidae, in Tragulidae |Atipična kokošja kuga | Aves |Kuga drobnice | Bovidae in Suidae |Nalezljiva ohromelost prašičev | Suidae |Psitakoza | Psittaciformes |Steklina | Carnivora in Chiroptera |Mrzlica doline Rift | Bovidae, vrste Camelus in Rhinocerotidae |Goveja kuga | Artiodactyla |Mali panjski hrošč (Aethina tumida) | Apis in Bombus |Osepnice ovac in koz | Bovidae |vezikularna bolezen prašičev | Suidae in Tayassuidae |Pršica Tropilaelaps (Tropilaelaps spp). | Apis |Vezikularni stomatitis | Artiodactyla in Equidae |TSE | Bovidae, Cervidae, Felidae in Mustelidae |"--------------------------------------------------